กลับไปกินอีกครั้ง เมื่อไปกับเพื่อนคนละกลุ่ม ก็เลย ต้องแวะแวะ ทุกที
เพราะเราแนะนำร้านนี้จริงจังเลยคะ

ร้าน เรณู

ที่ร้านตั้งอยู่ เยื้องๆ กับน้ำตก ไทรโยคน้อย คือมาตามเส้น 323 ได้เลยคะ ร้านอยู่ติดถนนใหญ่เลยคะ
ร้านเป็น open air คะ แต่ที่เราชอบสุดคือพี่เจ้าของร้าน เขาแนะนำดีเหมือนแนะนำลูกหลานให้กินข้าวนู่นนี่
คอยบอกว่าอันนี้ต้องกินอะไร ยังไง

อาาหารแนะนำเขาก็พวกผัดเผ็ดหมูป่า ผัดผัก หลายอย่างเลยคะ
เมนูที่เราไปแล้ว สั่งทุกครั้ง  คือ เต้าหู้ทรงเครื่อง เขาจะเสริฟมาในหม้อ จริงจังเลยคะ
- เต้าหู้ทรงเครื่อง  เต้าหู้เขาน่าจะเอาไปทอดนิดนิด เขาทำหน้า น้ำเหนียวเหนียวเหมือนราดหน้า
มีสุ้นเส้น เห็ดหอม ไก่ (หมูก็ได้) กุ้ง อร่อยจริงๆคะ เวลากินก็กินกับ จิ๊กโช่  
- ผัดผักพื้นบ้าน เขาผัด ดอกขจร ผัดมากับ สายบัว เราชอบที่มีสายบัวด้วย มันกรุบกรุบดี
ผัดผักจะเสริฟมาพร้อมกับน้ำพริกกะปิ กินด้วยกันแล้วมันเข้ากันดีจริงๆๆคะ น้ำพริกกะปิเขาไม่เผ็ดมาก
- เห็ดโคน เราเลยสั่ง ยำเห็ดโคน เห็นก้านใหญ่ไม่เหม็นสาบดี
น้ำยำอร่อยคะ
- สุดท้าย ปลา เรา จำไม่ได้ว่าเป็นปลาอะไร น่าจะปลาสำลี ผัดฉ่า หอมเครื่องเทศ
ปลาชิ้นใหญ่ ผัดเขาจะใส่โหระพาเยอะดี เลยทำให้หอมดีคะ
หมดเมนูไปคะ มื้อนี้ ไปกัน 4 คน 830 B 

เราก็ยังคงประทับใจ ร้านนี้เหมือนเดิม พาใครไป ก็บอกว่าอร่อยจริงทุกคนคะ
